রামগঞ্জে অধিকাংশ সড়কের বেহালদশা সাধারনের দুর্ভোগ চরমে - lakshmipurnews24.com
Thursday, Nov 15, 2018 03:49 AM
রামগঞ্জে অধিকাংশ সড়কের বেহালদশা সাধারনের দুর্ভোগ চরমে
তারিখ: ২০১৬-০৮-২০ ১৭:১৩:২৯ | ২১৬৭ বার পঠিত
নিজস্ব প্রতিবেদক: : জেলার রামগঞ্জ পৌরশহরের বেশ কিছু সড়কসহ উপজেলার প্রত্যকটি ইউনিয়নের সড়কগুলোর বেহাল দশা। দীর্ঘদিন যাবত সংস্কারের অভাব আর নাম মাত্র সংস্কারের কারনে সড়কগুলোর ঝরাজীর্ণ অবস্থা আরো ভয়াবহ আকার ধারন করেছে। সড়কগুলো সংস্কারের জন্য সরকার বিভিন্ন প্রকল্প অনুমোদন দিলেও ক্ষমতাসীন দলের নেতাকর্মীদের পকেটেই ঢুকছে প্রকল্পের টাকাগুলো। কোথাও কোথাও রাস্তা সংস্কার না করেও টাকা উত্তোলনের অভিযোগ পাওয়া গেছে। এতে করে উক্ত সড়কগুলোতে চলাচলরত মানুষজন চরম দূর্ভোগের শিকার হচ্ছেন প্রতিনিয়ত। আর ভাঙ্গা ও গর্ত হওয়া রাস্তায় চলতে গিয়ে প্রতিনিয়ত দূর্ঘটনায় পতিত হচ্ছেন লোকজন। আর বিশালাকৃতির গর্ত আর খানাখন্দে ভরা বাংলাদেশ তরিতক ফেডারেশনের কেন্দ্রীয় কমিটির মহাসচিব ও অত্র এলাকা থেকে নৌকা প্রতীকে নির্বাচিত সংসদ সদস্য লায়ন এম এ আউয়ালের ৪নম্বর ইছাপুর ইউনিয়নের সড়কগুলোর। বিগত ৯-১০ বছরে কোথাও কোন সংস্কার না হওয়ায় রাস্তাগুলোতে চলাচল করা দায় হয়েছে স্থানীয় এলাকাবাসীর।
সূত্রে জানায়, রামগঞ্জ পৌর সোনাপুর হরিসভা সড়কটি সংস্কার না হওয়ায় পৌরসভা ও তিন ইউপিবাসী চরম দুর্ভোগ পোহাতে হচ্ছে। সড়কটির বিশালাকার গর্তে পড়ে প্রতিনিয়ত দুর্ঘটনার কবলে পড়ছে সর্বসাধারন।
রামগঞ্জ পৌর সোনাপুর হরিসভা থেকে ইছাপুর, চন্ডিপুর, কাঞ্চনপুর হয়ে পাশ্ববর্তি ফরিদগঞ্জ-রায়পুর উপজেলার সাথে সংযোগ সড়কগুলোতে বিগত চারদলীয় জোট সরকারের আমলে নির্মিত হলেও পরবর্তি কোন জনপ্রতিনিধিই সংস্কার না করার ফলে সড়কটি চলাচলের অনুপযোগী হয়ে পড়ে। সড়কটিতে যান-বাহন চলাচল অব্যাহত রাখতে উপজেলার একমাত্র শিল্পপ্রতিষ্ঠান শাহমিরান ফিডের এমডি দেলোয়ার হোসেনের উদ্যোগে একাধিকবার ইটের টুকরো দেওয়া হয়। বেশ কয়েকটি স্থানে সড়ক রক্ষা করতে ব্যক্তি উদ্যেগে বালু ও সিমেন্টের বস্তা দিয়ে বাঁধ নির্মান করতে বাধ্য হয়েছেন।
কিন্তু সড়কটিতে ভারী যান-বাহন চলাচল করায় তা বেশিদিন টেকসই হচ্ছে না। বর্তমানে সড়কটি দিয়ে ভারী যান-বাহন তো দুরের কথা মোটর সাইকেল পর্যন্ত চলাচল করতে পারছে না। ইছাপুর, চন্ডিপুর ও কাঞ্চনপুরসহ পাশ্ববর্তি ফরিদগঞ্জ ও রায়পুর উপজেলাবাসীরা নানা প্রয়োজনে ২০/২৫ কিলোমিটার দুর সড়ক দিয়ে চলাচল করতে হচ্ছে।
৪নম্বর ইছাপুর ইউপির সমিতির বাজারের রফিক উল্যা, সালেহ আহম্মেদ জানান, মাননীয় এমপি সাব আমগো এলাকার। আর সবচে খারাপ রাস্তা দি চলতো হয় এ জায়গার মানুষদের।
নয়নপুর গ্রামের বেশ কয়েকজন ব্যক্তি জানান, মাত্র ৫ কিলোমিটার রাস্তার সিএনজি ভাড়া ৮০-১০০ টাকা। রাতে কোন চালক এ এলাকায় আসতে চান না। আসলেও ভাড়া ২৫০-৩০০টাকা। একদিকে আমরা আর্থিকভাবে ক্ষতিগ্রস্থ হচ্ছি অন্যদিকে বড় বড় গর্তের কারনে দূর্ঘটনায় পতিত হয়ে শারিরীকভাবে ক্ষতিগ্রস্থ হচ্ছি।
কার কাছে বিচার দিবো? এমপি সাহেবের নিজের এলাকার সড়কগুলোরই এ দশা তিনি উপজেলার উন্নয়ন করবেন কি।
এব্যাপারে জানতে চাইলে উপজেলা প্রকৌশলী সনৎ কুমার বলেন, সড়কগুলো সংস্কার করতে একাধিকবার উর্ধতন কতৃপক্ষকে জানানো হয়েছে।
স্থানীয় সাংসদ লায়ন এম এ আউয়াল জানান, শীগ্রই সড়কগুলোর সংস্কারে টেন্ডার প্রক্রিয়া শুরু হবে।
•নুশরাত হত্যার রহস্য উন্মোচন; রামগঞ্জ থানার অফিসার ইনচার্জকে সংবর্ধণা •স্বামীর চিকিৎসা ব্যয়ভার বহন করতে না পেরে স্বামীর মৃত্যু কামনা •বরগুনায় বর্বরতা... •একজন সফল খামারী ডাক্তার বিল্লাল
ভাঙনের মুখে কমলনগরের ১৫ কিলোমিটার এলাকা, লক্ষ্মীপুরের মানচিত্র থেকে মুছে যেতে পারে রামগতি ও কমলনগর - (২২৯৯)
রামগঞ্জে অধিকাংশ সড়কের বেহালদশা সাধারনের দুর্ভোগ চরমে - (২১৬৮)
বৃষ্টি উপেক্ষা করে জিয়ার জানাজায় মানুষের ঢল কান্নায় ভেঙ্গে পড়েছেন হাজার হাজার মানুষ - (১৯২৪)
রামগঞ্জে অস্ত্র ও পুলিশের সরঞ্জামসহ ডাকাত গ্রেফতার - (১৮৯৪)
নতুন রূপে লক্ষ্মীপুর নিউজ ২৪ ডটকম’র যাত্রা শুরু - (১৭৮৮)